als_Latn dik_Latn tur_Latn
Në selinë e partisë së Bashkimit Demokratik për Integrim, sot në Tetovë, kryetari Ali Ahmeti, ka pritur ambasadorin e Norvegjisë, Nils Ragnar Kamsvag.
Kryetari Ahmeti dhe ambasadori Kamsvag shkëmbyen opinione rreth zhvillimeve aktuale politike në Maqedoni, për aferën e përgjimeve masive si dhe integrimin euroatlantik të Maqedonisë.
Ahmeti theksoi që Komisioni Evropian duhet të bëhet pjesë e lehtësimit të arritjes së zgjidhjes së problemit të madh me përgjimet masive joligjore në vend dhe në rivendosjen në dialogut politik.
“Ekipi i mandatuar politikisht nga Komisioni Evropian, dhe i plotësuar me ekspert ligjor dhe hetues, në bashkëpunim me autoritet vendore duhet të kontribuojnë në vendosjen e dialogut politik në vend dhe në zbardhjen ligjore të aferës duke përfituar besimin e të gjitha palëve të përfshira”, theksohet në kumtesën e BDI-së.
Bashkimi Demokratik për Integrim konsideron që dialogu politik duhet të vendoset sa më parë dhe me ndërmjetësim ndërkombëtar ndërsa zgjidhja e situatës duhet të jetë rezultat i vullnetit konstruktiv të partive politike në vend nëpërmjet të dialogut të mirëfilltë.
“Kjo çështje duhet të tejkalohet sa më shpejtë dhe të gjitha partitë të rikthejnë fokusin në prioritetin e vendit, integrimin euroatlantik të Maqedonisë. Këtë e presin qytetarët tanë dhe BDI-ja punon në këtë drejtim”, thuhet me tej në kumtesë.
als_Latn als_Latn als_Latn als_Latn als_Latn als_Latn